Akčný filmový hrdina sa objaví už v desiatom filme v rámci série Rýchlo a zbesilo, pričom diváci a najmä fanúšikovia jednej z najdlhších frančíz hollywoodskeho filmového priemyslu sa majú na čo tešiť.Čítajte viac Oslnivá princezná Kate v londýnskom metre a o pár minút? Prichytení s Williamom a krígľami piva...
Aj z akcií na plátne je celkom zjavné, že prípravy na rolu Vin Diesel nepodcenil. Päťdesiatpäťročný herec, rodák z Kalifornie, predviedol práve na okruhu v Miami Gardens vyrysovanú figúru a poriadne napumpované svaly. Aby ich zvýraznil, obliekol si len tričko bez rukávov a pred objektívmi nerozdával len úsmevy, ale aj príležitosti na momentky zvečniť si jeho napnuté bicepsy.
Snímku X alebo u nás Rýchlo a zbesilo 10 pred pár týždňami predstavili tvorcovia aj na akcii CinemaCon, ktorá je vždy príležitosťou nalákať publikum na očakávané blokbastery. Snímka so superrýchlymi autami a neuveriteľnými akčnými scénami sa medzi ne určite zaradí.
Viac si pozrite v traileri nižšie. Do slovenských kín vstúpi film 18. mája.